C 288/10
LV
Eiropas Savienības Oficiālais Vēstnesis
17.8.2023.
Šis grozījums attiecībā uz produkta svaru tika pieņemts, lai precizētu, ka porcijās drīkst tirgot tikai tādus sierus, kuru svars pārsniedz 1 kg.
Šā grozījuma mērķis ir nodrošināt augstus produkta noformējuma standartus.
Mazie sieri nav piemēroti sadalīšanai ķīļveida gabalos.
Piemēram, 0,5 kg smagu siera galvu dalot divās 250 g porcijās, tiktu iegūti divi pusmēness formas gabali, nevis ķīlveida gabals.
Aizsardzības apvienības nolūks ir panākt, lai sieru “Pecorino Crotonese” arī turpmāk pārdotu veselu un/vai gabalos, jo tas ir vienīgais iespējamais veids, kādā sieru var piedāvāt patērētājiem.
Siera sadalīšana porcijās arī paātrina nogatavināšanas procesu, un rezultātā mazs svaigs “Pecorino” ātri iegūst īpašības, kādas piemīt gandrīz puscietam sieram.
Mazie sieri ātri izžūst un zaudē savas organoleptiskās īpašības, ja vien tie netiek kopti.
Šis grozījums attiecas uz produkta specifikācijas 9. punktu (īpaša informācija attiecībā uz logotipu) un vienotā dokumenta 3.6. punktu [sic].
[Produkta specifikācijas] 9. punkta un vienotā dokumenta 3.6. punkta [sic] pašreizējā redakcija ir šāda: “Produkta logotipu veido divas daļas: kreisajā pusē grafisks logotips, labajā pusē — uzraksts.
Logotipu var iededzināt vai to uzspiež, izmantojot zīmogu ar reljefu, uz siera gabaliem, un uzrakstu iespiež uz sāniem.”
Jaunā redakcija ir šāda: produkta specifikācijas 9. punkts: “Logotips sastāv no vārda “Crotone/Crotonese” pirmā burta, t. i., burta “C”, kurš pagriezts uz sāniem un kurā ievietota neliela zīme, kas attēlo aci, lai šī figūra atgādinātu aitas galvu, un to ieskauj vārdi “PECORINO CROTONESE DOP” [ACVN “PECORINO CROTONESE”].
Minētie elementi savukārt ir ievietoti aplī, kas atgādina visa “Pecorino” siera rituļa formu.
Riņķa līniju apakšējā labajā stūrī pārtrauc trīsstūris, kas atveido tikko nogrieztu “Pecorino” siera gabalu.
Nozīme tiek parādīta tieši un bez aplinkiem.
Tas ir logotips, kas atveido siera produktu, konkrētāk, sieru, kurš gatavots no augstas kvalitātes aitas piena.
Vārdi “PECORINO CROTONESE DOP” logotipā ir attēloti atkārtoti un izvietoti divās rindās, kas atrodas viena zem otras, vinjetes labajā pusē vai zem tās.
Visam logotipam vienmēr jābūt redzamam.
Vienkāršotā logotipa izmantošana, t. i., ja nav ārējā logotipa, ir atļauta tikai un vienīgi vinjetes veidā.
Tomēr logotipa otras puses, t. i., logotipa, kurā attēloti tikai vārdi “Pecorino Crotonese”, izmantošana nav atļauta.
Rezumējot var teikt, ka ir atļauti trīs logotipa veidi: horizontāls logotips, vertikāls logotips un vinjete.
Logotips vinjetes veidā uz “Pecorino” jāizveido, to iededzinot, iespiežot ar zīmogu vai uzspiežot ar pārtikas krāsu uz kādas no siera pusēm.
Jābūt norādītam sierotavas burtciparu identifikācijas kodam.
To var uzspiest tieši uz siera rituļa, izmantojot iepriekš minētās metodes, vai norādīt uz etiķetes.
Siera sānus drīkst marķēt pēc izvēles.
Logotipu uz šīs siera daļas atļauts atveidot, izmantojot noteiktās metodes.”;